ખાસ કરીને ભ્રષ્ટાચારના આરોપોનો સામનો કરી રહેલા સલમાન ખુરશીદને વિદેશપ્રધાન બનાવવામાં આવતાં તથા કોલસા કૌભાંડમાં આક્ષેપોનો સામનો કરી રહેલા પ્રધાન (નવીન જિંદાલ)ને ચાલુ રાખવામાં આવતાં સરકારની ટીકા થઈ રહી છે. યુપીએ સરકારને બહારથી ટેકો આપી રહેલી સમાજવાદી પાર્ટીએ ગઈ કાલે કહ્યું હતું કે ‘જો કોઈ પ્રધાન સામે ભ્રષ્ટાચારનો આરોપ હોય તો તેને દૂર કરવો જોઈએ. સલમાન ખુરશીદને જે રીતે પ્રમોશન અપાયું છે એને કારણે સરકારની નિયત સામે સવાલો પેદા થાય છે.’